জেরদান শাচিরি

জেরদান শাচিরি (আলবেনীয়: Xherdan Shaqiri, আলবেনীয় উচ্চারণ: [dʒɛrˈdan ʃaˈtɕʰiɾi]; জন্ম: ১০ অক্টোবর ১৯৯১; এছাড়াও জেরদান শাকিরি নামে পরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। ১৯৯৯–২০০০ মৌসুমে, সুইজারল্যান্ডীয় ফুটবল ক্লাব আউগস্টের যুব পর্যায়ের হয়ে খেলার মাধ্যমে শাচিরি ফুটবল জগতে প্রবেশ করেছেন এবং পরবর্তীকালে বাজেলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, তিনি প্রথমে সুইজারল্যান্ডীয় ক্লাব বাজেল ২ এবং পরবর্তীকালে বাজেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; বাজেলের হয়ে তিনি ৯২ ম্যাচে ১৮টি গোল করেছেন। অতঃপর ২০১২–১৩ মৌসুমে তিনি প্রায় ১১.৬ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন, বায়ার্ন মিউনিখের হয়ে তিনি ৩টি লিগ শিরোপা জয়লাভ করেছেন। বায়ার্ন মিউনিখের ৩ মৌসুম অতিবাহিত করার পর প্রায় ১৫ মিলিয়ন ইউরোর বিনিময়ে ইতালীয় ক্লাব ইন্টার মিলানের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ৩টি গোল করেছেন। পরবর্তীকালে, তিনি স্টোক সিটির হয়ে খেলেছেন। ২০১৮–১৯ মৌসুমে, তিনি প্রায় ১৩.৫ মিলিয়ন ইউরোর বিনিময়ে স্টোক সিটি হতে লিভারপুল যোগদান করেছেন। ২০০৭ সালে, শাচিরি সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। সুইজারল্যান্ডের বয়সভিত্তিক দলের হয়ে খেলার পর, তিনি ২০১০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৯১ ম্যাচে ২৩টি গোল করেছেন। তিনি সুইজারল্যান্ডের হয়ে এপর্যন্ত ৩টি ফিফা বিশ্বকাপ (২০১০, ২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। ব্যক্তিগতভাবে, শাচিরি বেশ কিছু পুরস্কার জয়লাভ করেছেন, যার মধ্যে ২০১২ সালে এসএফএপি গোল্ডেন প্লেয়ার এবং সেরা যুব খেলোয়াড় বিভাগে সুইস গোল্ডেন প্লেয়ার পুরস্কার জয় অন্যতম। দলগতভাবে, শাচিরি এপর্যন্ত ১৮টি শিরোপা জয়লাভ করেছেন, যার মধ্যে ৫টি বাজেলের হয়ে, ৯টি বায়ার্ন মিউনিখের হয়ে এবং ৪টি লিভারপুলের হয়ে জয়লাভ করেছেন। জেরদান শাচিরি ১৯৯১ সালের ১০ই অক্টোবর তারিখে তৎকালীন যুগোস্লাভিয়ার জিলানে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি বাবা-মা উভয়ই কসোভার আলবেনীয় বংশোদ্ভূত। তিনি ১৯৯২ সালে তার বাবা-মা ও তিন ভাইবোনের সাথে সুইজারল্যান্ডে অভিবাসিত হয়েছেন। তার ভাই এরিয়ানিত শাচিরি একজন যুব ফুটবল প্রশিক্ষক। তারা ফরাসি ও জার্মান সীমান্তের নিকটবর্তী বাজেল প্রদেশের একটি ছোট শহর আউগস্টে বসতি স্থাপন করেছিলেন। তার বাবা সুইস জার্মান ভাষায় কথা বলতেন না, তাই রাস্তায় নির্মাণ কাজ করার পূর্বে তাকে একটি রেস্তোঁরায় বাসন ধোয়া শুরু করতে হয়েছিল। তার মা শহরের অফিস ভবনগুলোতে একজন পরিষ্কারক হিসেবে কাজ করতেন, যেখানে তিনি এবং তার ভাইয়েরা সাহায্য করেছিলেন। তার বাবা কসোভোয় যতটা সম্ভব টাকা পরিবারের অন্যান্য সদস্যদের জন্য পাঠাতেন, যার ফলে শাচিরি এবং তার পরিবারের কাছে জন্মদিনে খরচ করা ছাড়া অতিরিক্ত অর্থ ছিল না। তিনি ব্রাজিলীয় আক্রমণভাগের খেলোয়াড় রোনালদোকে আদর্শ মনে করেন, যার সম্পর্কে তিনি বলেছিলেন যে তিনি (রোনালদো) "জাদুর মতো" খেলতেন। শাচিরি সুইজারল্যান্ড অনূর্ধ্ব-১৭, সুইজারল্যান্ড অনূর্ধ্ব-১৮, সুইজারল্যান্ড অনূর্ধ্ব-১৯ এবং সুইজারল্যান্ড অনূর্ধ্ব-২১ দলের হয়ে খেলার মাধ্যমে সুইজারল্যান্ডের প্রতিনিধিত্ব করেছেন। ২০০৭ সালের ১৯শে অক্টোবর তারিখে তিনি সুইজারল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। সুইজারল্যান্ড অনূর্ধ্ব-১৭ দলের হয়ে তিনি ২০০৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। ২০১১ সালে তিনি সুইজারল্যান্ড অনূর্ধ্ব-২১ দলের হয়ে ২০১১ উয়েফা ইউরোপীয় অনূর্ধ্ব-২১ চ্যাম্পিয়নশিপের ফাইনালে পৌঁছেছিলেন, উক্ত প্রতিযোগিতার ফাইনালে তার দল স্পেন অনূর্ধ্ব-২১ দলের কাছে ২–০ গোলের ব্যবধানে পরাজিত হয়েছিল। তিনি ২০০৯ সালের ২৩শে সেপ্টেম্বর তারিখে অনুষ্ঠিত প্রীতি ম্যাচে লিথুয়ানিয়া অনূর্ধ্ব-১৯ দলের বিরুদ্ধে সুইজারল্যান্ডের বয়সভিত্তিক দলের হয়ে প্রথমবারের মতো গোল করেছেন। ২০১০ সালের ৩রা মার্চ তারিখে, মাত্র ১৮ বছর ৪ মাস ২১ দিন বয়সে, বাম পায়ে ফুটবল খেলায় পারদর্শী শাচিরি উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইজারল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৪৬তম মিনিটে মধ্যমাঠের খেলোয়াড় ত্রানকুইল্লো বারনেত্তার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৩ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছেন। ম্যাচটিতে সুইজারল্যান্ড ৩–১ গোলের ব্যবধানে পরাজিত হয়েছিল। সুইজারল্যান্ডের হয়ে অভিষেকের বছরে শাচিরি সর্বমোট ৯ ম্যাচে ১টি গোল করেছেন। জাতীয় দলের হয়ে অভিষেকের ৬ বছর ৪ দিন পর, সুইজারল্যান্ডের জার্সি গায়ে প্রথম গোলটি করেন; ৭ই সেপ্টেম্বর তারিখে, ইংল্যান্ডের বিরুদ্ধে সুইজারল্যান্ডের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। এছাড়াও, অভিষেকের প্রায় ১ বছর ৬ মাস পর, ২০১১ সালের ৬ই সেপ্টেম্বর তারিখে, বুলগেরিয়ার বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেন; তিনি উক্ত ম্যাচের দ্বিতীয়, তৃতীয় এবং চতুর্থ গোল করেছেন। এর প্রায় ২ বছর ৯ মাস পর, হন্ডুরাসের বিরুদ্ধে ম্যাচের প্রথম, দ্বিতীয় এবং তৃতীয় গোলটি করার মাধ্যমে দ্বিতীয়বারের মতো হ্যাট্রিক করেন। ২০২১ সালের ৩১শে মার্চ তারিখে, তিনি ফিনল্যান্ডের বিরুদ্ধে এক প্রীতি ম্যাচে সুইজারল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটি সুইজারল্যান্ড ৩–২ গোলের ব্যবধানে জয়লাভ করেছিল। শাচিরি দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য অটমার হিৎসফেল্টের অধীনে ঘোষিত সুইজারল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ২৫শে জুন তারিখে, তিনি হন্ডুরাসের বিরুদ্ধে গ্রুপ পর্বে নিজেদের শেষ ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি মাত্র ১ ম্যাচে অংশগ্রহণ করেছেন। অতঃপর শাচিরি ২০১৪ ফিফা বিশ্বকাপের জন্য প্রকাশিত সুইজারল্যান্ডের ২৩ সদস্যের চূড়ান্ত দলে অন্তর্ভুক্ত হন। পরবর্তীকালে, তিনি ভ্লাদিমির পেতকোভিচের অধীনে ২০১৮ ফিফা বিশ্বকাপে সুইজারল্যান্ডের চূড়ান্ত দলে স্থান পান, যেখানে তার দল ১৬ দলের পর্ব পর্যন্ত অংশগ্রহণ করতে সক্ষম হয়েছিল; সুইজারল্যান্ড সুইডেনের কাছে ১–০ গোলের ব্যবধানে পরাজিত হওয়ার মাধ্যমে উক্ত বিশ্বকাপ হতে বিদায় নিয়েছিল। শাচিরি তার খেলোয়াড়ি জীবনে এপর্যন্ত ৩টি বিশ্বকাপে অংশগ্রহণ করেছেন, যার মধ্যে তিনি ৯টি ম্যাচে ৪টি গোল করেছেন। ২০১৪ সালের ২৫শে জুন তারিখে, হন্ডুরাসের বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছেন, উক্ত ম্যাচে তিনি হ্যাট্রিক করেছিলেন। শাচিরি একজন মুসলমান, কিন্তু তিনি বড়দিন উদ্‌যাপন করেন; এটি তার পরিবারের কারণে উদ্‌যাপন, যারা তার শৈশবে উক্ত উৎসবটি উদ্‌যাপন করতো। ২০১৪ সালে, তিনি বড়দিনের গাছকে এর কারণ হিসেবে উল্লেখ করে বলেন, "তাই আমরা এটি এতো উদ্‌যাপন করি না, কিন্তু আমার ছোট বোন বড়দিনের গাছ পছন্দ করে, তাই আমরা সবসময় তার জন্য একটি গাছ নিয়ে আসি"। শাচিরিকে লিওনেল মেসির সাথে সুইজারল্যান্ডে প্রকাশিত ফিফা ভিডিও গেম ফিফা ১৫-এর প্রচ্ছদে স্থান দেয়া হয়েছিল। ক্রীড়া সরঞ্জাম সরবরাহকারী প্রতিষ্ঠান নাইকি শাচিরির পৃষ্ঠপোষক হিসেবে কাজ করে। তিনি নাইকির মার্কুরিয়াল ভেপার বুট পরিধান করেন এবং ২০১৮ ফিফা বিশ্বকাপে তিনি তার জুতার গোড়ালিতে সুইজারল্যান্ড এবং কসোভোর পতাকা সূচিকর্ম করেছিলেন। ২০১৮ সালে, শাচিরি সুইজারল্যান্ডের সর্বাধিক গুগল করা ব্যক্তি ছিলেন। ১০ জুন ২০২১ পর্যন্ত হালনাগাদকৃত। "FIFA Club World Cup Qatar 2019: List of Players: Liverpool" (পিডিএফ)। FIFA। ২১ ডিসেম্বর ২০১৯। পৃষ্ঠা 7। ২১ জানুয়ারি ২০২০ তারিখে মূল (পিডিএফ) থেকে আর্কাইভ করা।  "FIFA Club World Cup Morocco 2013: List of Players" (পিডিএফ)। FIFA। ৭ ডিসেম্বর ২০১৩। পৃষ্ঠা 5। ২৪ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ৭ ডিসেম্বর ২০১৩।  "The Squad – Player Details"। Fcb.ch। ২৩ মে ২০১২ তারিখে মূল থেকে আর্কাইভ করা। সংগ্রহের তারিখ ১২ জুন ২০১২।  Wright, Chris (২০১৯-০৯-১৭)। "Toe Poke Daily: You've been saying Felix, Shaqiri and De Bruyne wrong the whole time"। ESPN। সংগ্রহের তারিখ ২০২১-০৬-১০।  F.C. Internazionale Milano S.p.A. bilancio (financial report and accounts) on 30 June 2015 (in Italian), PDF purchased from Italian C.C.I.A.A. "Liverpool confirm Shaqiri signing"। London Evening Standard। সংগ্রহের তারিখ ২২ সেপ্টেম্বর ২০১৮।  "Best Young Player 2012"। Golden Player। ৩ মে ২০১৩ তারিখে মূল থেকে আর্কাইভ করা। সংগ্রহের তারিখ ২৬ মে ২০১৩।  "SFAP Golden Player 2012"। Golden Player। ৩ মে ২০১৩ তারিখে মূল থেকে আর্কাইভ করা। সংগ্রহের তারিখ ২৬ মে ২০১৩।  "Xherdan SHAQIRI"। FIFA। ৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৪।  "Xherdan Shaqiri biography"। FootballTop.com। সংগ্রহের তারিখ ১ জুলাই ২০১৪।  Rico, Simon (২২ ডিসেম্বর ২০১২)। "Football : Xherdan Shaqiri, le meilleur ambassadeur suisse du Kosovo"। Le Courrier des Balkans (French ভাষায়)। ২০ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) Böni, Andreas (২০১৮-১০-০১)। "Shaq sucht das grösste Schweizer Talent"। Blick (German ভাষায়)। সংগ্রহের তারিখ ২০২১-০২-১৯। উদ্ধৃতি শৈলী রক্ষণাবেক্ষণ: অচেনা ভাষা (link) Zimmerli, Jill (৪ জুন ২০১৪)। "World Cup 2014: Switzerland profile – Xherdan Shaqiri"। The Guardian। সংগ্রহের তারিখ ১৪ সেপ্টেম্বর ২০১৮।  "Xherdan Shaqiri's incredible life story in his own words: from Kosovo to World Cup star"। The Sentinel। সংগ্রহের তারিখ ১০ সেপ্টেম্বর ২০১৮।  "Spain crowned European Under-21 champions"। UEFA.com। ২০১১-০৬-২৫। সংগ্রহের তারিখ ২০২১-০৬-০৮।  "Switzerland U19 - Lithuania U19, Sep 23, 2009 - International Friendlies - Match sheet"। Transfermarkt (জার্মান ভাষায়)। ২০০৯-০৯-২৩। সংগ্রহের তারিখ ২০২১-০৬-০৮।  "Switzerland - Uruguay, Mar 3, 2010 - International Friendlies - Match sheet"। Transfermarkt (জার্মান ভাষায়)। ২০১০-০৩-০৩। সংগ্রহের তারিখ ২০২১-০৬-০৮।  "Uruguay 1:3 (Friendlies 2010, March)"। worldfootball.net। সংগ্রহের তারিখ ২০২১-০৬-০৮।  "Switzerland - England, Sep 7, 2010 - Match sheet"। Transfermarkt (জার্মান ভাষায়)। ২০১০-০৯-০৭। সংগ্রহের তারিখ ২০২১-০৬-০৮।  "England 1:3 (EURO Qualifiers 2010/2011, Group G)"। worldfootball.net (জার্মান ভাষায়)। ২০২০-১১-২৭। সংগ্রহের তারিখ ২০২১-০৬-০৮।  "Switzerland - Bulgaria, Sep 6, 2011 - Match sheet"। Transfermarkt (জার্মান ভাষায়)। ২০১১-০৯-০৬। সংগ্রহের তারিখ ২০২১-০৬-০৮।  "Bulgaria 3:1 (EURO Qualifiers 2010/2011, Group G)"। worldfootball.net (জার্মান ভাষায়)। ২০২০-১১-২৭। সংগ্রহের তারিখ ২০২১-০৬-০৮।  "Honduras - Switzerland, Jun 25, 2014 - World Cup 2014 - Match sheet"। Transfermarkt (ওলন্দাজ ভাষায়)। ২০১৪-০৬-২৫। সংগ্রহের তারিখ ২০২১-০৬-০৮।  "Honduras - Switzerland 0:3 (World Cup 2014 Brazil, Group E)"। worldfootball.net। ২০২০-১১-২৭। সংগ্রহের তারিখ ২০২১-০৬-০৮।  "Honduras 0-3 Switzerland World Cup 2014 MATCH REPORT: Xherdan Shaqiri scores a hat-trick to secure Swiss progress"। Daily Mail। ২৫ জুন ২০১৪। সংগ্রহের তারিখ ২৫ জুন ২০১৪।  "Switzerland - Finland, Mar 31, 2021 - International Friendlies - Match sheet"। Transfermarkt (জার্মান ভাষায়)। ২০২১-০৩-৩১। সংগ্রহের তারিখ ২০২১-০৬-০৮।  "Finland 3:2 (Friendlies 2021, March)"। Switzerland (জার্মান ভাষায়)। সংগ্রহের তারিখ ২০২১-০৬-০৮।  "World Cup 2014 Brazil | World Cup 2010 complete preliminary squad list"। Worldcup2010southafrica.com। ১৪ মে ২০১০। ১৭ মে ২০১২ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১২।  "2010 FIFA World Cup South Africa™ - Matches - Switzerland - Honduras"। www.fifa.com। ২০১০-০৬-২৫। সংগ্রহের তারিখ ২০২১-০৬-০৮।  "Switzerland - Honduras, Jun 25, 2010 - World Cup 2010 - Match sheet"। Transfermarkt (ওলন্দাজ ভাষায়)। ২০১০-০৬-২৫। সংগ্রহের তারিখ ২০২১-০৬-০৮।  "Honduras 0:0 (World Cup 2010 South Africa, Group H)"। worldfootball.net (জার্মান ভাষায়)। ২০২০-১১-২৭। সংগ্রহের তারিখ ২০২১-০৬-০৮।  Played, Minutes (২০২০-১১-২৭)। "Appearances World Cup 2010"। worldfootball.net (জার্মান ভাষায়)। সংগ্রহের তারিখ ২০২১-০৬-০৮।  "2014 FIFA World Cup Brazil™: List of Players" (পিডিএফ)। ফিফা (ইংরেজি ভাষায়)। ২৫ জুন ২০১৪। ৬ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ জুন ২০২১।  "Spielerliste / Liste des joueurs FIFA World Cup Brazil 2014TM" (পিডিএফ)। SCHWEIZERISCHER FUSSBALLVERBAND। ১৩ মে ২০১৪। সংগ্রহের তারিখ ১৩ মে ২০১৪।  "World Cup 2014: Pajtim Kasami on standby for Switzerland"। BBC Sport। ১৩ মে ২০১৪। সংগ্রহের তারিখ ১৩ মে ২০১৪।  "2018 FIFA World Cup Russia™ - Matches - Sweden - Switzerland"। www.fifa.com। ২০১৮-০৭-০৩। সংগ্রহের তারিখ ২০২১-০৬-০৮।  "2014 FIFA World Cup Brazil™ - Matches - Honduras - Switzerland"। www.fifa.com। ২০১৪-০৬-২৫। সংগ্রহের তারিখ ২০২১-০৬-০৮।  Iskandroff, Donat। "Eid Mubarak: 4 Muslim players who graced the fields of Anfield Road"। tribuna.com। সংগ্রহের তারিখ ১৮ মে ২০২১।  Uersfeld, Stephan (৩০ জুন ২০১৪)। "World Cup players to forego Ramadan"। ESPN FC। সংগ্রহের তারিখ ৩০ জুন ২০১৪।  Kunju, Bhas। "Ramadan test for World Cup's Muslim players | Goal.com"। Goal.com। সংগ্রহের তারিখ ১৫ জুন ২০১৯।  "FIFA 15 Swiss Cover"। FIFPlay। ১৯ আগস্ট ২০১৪। সংগ্রহের তারিখ ১৮ ফেব্রুয়ারি ২০১৫।  Smith, Peter (২২ জুন ২০১৮)। "The story of war and hope behind Xherdan Shaqiri's bespoke World Cup boots"। The Sentinel। সংগ্রহের তারিখ ৪ আগস্ট ২০১৮।  "Das war 2018 angesagt – Schweiz" (German ভাষায়)। Google Trends। সংগ্রহের তারিখ ১৪ জানুয়ারি ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) দাপ্তরিক ওয়েবসাইট জেরদান শাচিরি – ফিফা প্রতিযোগিতার রেকর্ড (ইংরেজি) জেরদান শাচিরি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জেরদান শাচিরি (ইংরেজি) সকারবেসে জেরদান শাচিরি (ইংরেজি) বিডিফুটবলে জেরদান শাচিরি (ইংরেজি) ট্রান্সফারমার্কেটে জেরদান শাচিরি (ইংরেজি) ওয়ার্ল্ডফুটবল.নেটে জেরদান শাচিরি (ইংরেজি) ইএসপিএন এফসিতে জেরদান শাচিরি (ইংরেজি) ন্যাশনাল-ফুটবল-টিমস.কমে জেরদান শাচিরি (ইংরেজি)